# Cristhian Cruz Sánchez

Christian Cruz Sánchez (7 de febrer de 1992) és un jugador d'escacs peruà, fill de Filemón Cruz Lima i germà de Jonathan Esteban Cruz Sánchez. El 2001 va obtenir el títol de Mestre Fide i el 2008 el de Mestre Internacional. El 2012 va aconseguir el títol de Gran Mestre Internacional.
A la llista d'Elo de la FIDE del març de 2022, hi tenia un Elo de 2581 punts, cosa que en feia el jugador número 3 (en actiu) del Perú. El seu màxim Elo va ser de 2581 punts, a la llista del setembre de 2020.

## Resultats destacats en competició

El 2006 fou campió de Catalunya d'escacs actius a la categoria Sub-14 i el 2007 a la categoria Sub-16.
El juny del 2009 fou segon a l'Obert de Santa Coloma de Queralt (el vencedor fou Ibraguim Khamrakúlov). L'agost del 2009 guanyà l'Obert de Badalona amb 7½ punts de 9, els mateixos punts que el segon classificat Kidambi Sundararajan. El 2009 fou campió de l'Obert Internacional "Stadium Casablanca", jugat a Saragossa. El juliol del 2011 fou tercer de l'Obert de Montcada (el campió fou Salvador Gabriel Del Río). El novembre del 2011 fou campió senior del XXV Torneig Diputació de Cáceres.
L'agost del 2013 fou campió de l'Obert de Barberà del Vallès amb 7½ punts de 9, mig punt per davant de Isan Reynaldo Ortiz Suárez. El 2013 fou subcampió del Circuit Català, per darrere de també peruà Jorge Cori. També el 2013 fou subcampió de l'Obert "Stadium Casablanca", per darrere de Fernando Peralta, i subcampió del Magistral d'Elgoibar (el campió fou Daniel Alsina). El juny del 2014 fou segon a l'Obert de Santa Coloma de Queralt (el vencedor fou José Ángel Guerra), i campió del Memorial Josep Lorente amb 8 punts de 9.
El juliol de 2016 fou campió de l'Obert d'actius Ciutat d'Olot destacat amb 8 punts de 9. L'agost de 2016 fou 1-6è (cinquè en el desempat) del XVIII Obert de Sants amb 8 punts de 10 empatat amb Ma Qun, Wan Yunguo, Jorge Cori, Krishnan Sasikiran i Jules Moussard.

## Notes i referències

* ↑ «Nota biogràfica de Christian Cruz Sánchez» (en anglès). Chessgames.com. [Consulta: 17 juliol 2015].
* ↑ «"Rànquing d'escaquistes per federació: Perú"» (en anglès). lloc web de la FIDE. [Consulta: 4 març 2022].
* ↑ Evolució Elo de Cristhian Cruz Sánchez «FIDE» (en anglès). [Consulta: 4 març 2022].
* ↑ «Memorial Garcia Ilundain Escacs Base 2006». Butlletí d'Escacs de la FCdE, 130, 2-2007, pàg. 43 [Consulta: 9 gener 2015].
* ↑ «Resultats sots-20 edició 2007». chess-results.com. [Consulta: 8 gener 2015].
* ↑ «Classificació i resultats VII Obert Santa Coloma de Queralt». chess-results.com. [Consulta: 17 juliol 2015].
* ↑ «Resultats 35è Obert de Badalona». fide.com. [Consulta: 29 desembre 2014].
* 1 2 «Open Internacional "Stadium Casablanca" 2009». Arxivat de l'original el 6 de juliol 2015. [Consulta: 17 juliol 2015].
* ↑ «Resum resultats XIX Obert de Montcada». Chess-results.com. [Consulta: 17 agost 2014].
* ↑ «XXV Torneo de Ajedrez Diputación de Cáceres». [Consulta: 17 juliol 2015]. (castellà)
* ↑ «Cristhian Cruz clear first at Barbera del Valles 2013». chessdom.com. [Consulta: 6 juliol 2015]. (anglès)
* ↑ «Classificació final Circuit Català 2013». Butlletí d'Escacs, 151, 12-2013, pàg. 87 [Consulta: 17 juliol 2015].
* ↑ «XXIII Torneo Magistral Internacional de Elgoibar». Arxivat de l'original el 21 de juliol 2015. [Consulta: 17 juliol 2015].
* ↑ «Classificació i resultats del XII Obert Santa Coloma de Queralt». chess-results.com. [Consulta: 17 juliol 2015].
* ↑ «Circuit 2014 : Memorial Josep Lorente». escacs.cat. Arxivat de l'original el 12 de març 2016. [Consulta: 19 agost 2015].
* ↑ «XVII OBERT INTERNACIONAL ESCACS CIUTAT D'OLOT». http://chess-results.com.+[Consulta: 31 juliol 2016].
* ↑ «XVIII Open Internacional d'escacs de Sants, Hostafrancs i la Bordeta». http://chess-results.com.+[Consulta: 29 agost 2016].